BCPG มอบถุงยังชีพ “สมาคมแม่บ้านฯ” ส่งต่อผู้รับผลกระทบโควิด-19
BCPG มอบถุงยังชีพ “สมาคมแม่บ้านฯ” ส่งต่อผู้รับผลกระทบโควิด-19 ภายใต้โครงการ “บีซีพีจีมอบน้ำใจ การแบ่งปันที่ไม่มีวันสิ้นสุด”
18 พ.ค. 2564

นางบุษกร ศรีสวัสดิ์ นายกสมาคมแม่บ้านกองบัญชาการกองทัพไทย รับมอบถุงยังชีพ จำนวน 500 ชุด จากนางปรียดา วุฒิภักดี ผู้อำนวยการอาวุโสฝ่ายสื่อสารองค์กร ตัวแทน บริษัท บีซีพีจี จำกัด (มหาชน) หรือ BCPG เพื่อนำไปแจกจ่ายให้ประชาชนผู้ประสบความเดือดร้อนจากการแพร่ระบาดของโควิด-19 โดยถุงยังชีพประกอบด้วยสินค้าอุปโภคบริโภคที่จำเป็น ได้แก่ ข้าวสาร บะหมี่กึ่งสำเร็จรูป ปลากระป๋อง น้ำดื่ม หน้ากากอนามัย สเปรย์แอลกอฮอลล์ ณ สมาคมแม่บ้านกองบัญชาการกองทัพไทย ถ.แจ้งวัฒนะ
ทั้งนี้ ที่ผ่านมา บีซีพีจี ได้ดำเนินโครงการ “บีซีพีจีมอบน้ำใจ การแบ่งปันที่ไม่มีวันสิ้นสุด” ในวิกฤตโควิด-19 มาอย่างต่อเนื่องและขอเป็นกำลังใจให้คนไทยทุกคนช่วยกันต่อไป